## Pravilnik o prekršajnoj evidenciji

### NN 144/2003 (15.9.2003.), Pravilnik o prekršajnoj evidenciji

# MINISTARSTVO PRAVOSUĐA, UPRAVE I LOKALNE SAMOUPRAVE

2106

Na teme­lju
članka 265. Zakona o prekršajima (»Narodne novine«, br. 88/02 i 122/03)
ministrica pravosuđa, uprave i lokalne samouprave donosi

## PRAVILNIK

### O PREKRŠAJNOJ EVIDENCIJI

OPĆE
ODREDBE

Članak
1.

Prekršajnu evidenciju vodi Ministarstvo pravosuđa,
uprave i lokalne samouprave Republike Hrvatske (u da­lj­njem tekstu:
Ministarstvo).

Članak 2.

Prekršajna evidencija vodi se za sve osobe kojima su
na području Republike Hrvatske od dana stupa­nja na snagu ovog Pravilnika
pravomoćno izrečene prekršajne sankcije, izuzev globa, mjera upozore­nja i
odgojnih mjera, zbog prekršaja propisanih zakonom.

Prekršajna evidencija vodi se i za sve osobe kojima
je uz kaznu izrečena mjera oduzima­nja imovinske koristi ostvarene prekršajem.

Članak 3.

Prekršajna evidencija obuhvaća: osobne podatke o počinite­ljima
prekršaja propisanih zakonom, podatke o izrečenim pre­kršajnim sankcijama iz članka
2. ovog Pravilnika te pravnim pos­lje­dicama rješe­nja o prekršaju.

VOĐENJE
EVIDENCIJE

Članak 4.

Prekršajna evidencija (u da­lj­njem tekstu:
evidencija) vodi se po sustavu za elektronsku obradu podataka (u da­lj­njem
tekstu: sustav za EOP).

Članak 5.

Evidencija na sustavu za EOP sadrži evidenciju osoba
kojima su pravomoćno izrečene prekršajne sankcije zbog prekršaja propisanih
zakonom i evidenciju pravomoćnih odluka.

Članak 6.

Evidencija fizičkih osoba sadrži s­ljedeće podatke:
ime i prezime osobe, ime i prezime rodite­lja, djevojačko prezime majke, datum,
mjesto i državu rođe­nja, držav­ljanstvo, JMBG, zanima­nje i prebivalište.

Evidencija pravnih osoba sadrži s­ljedeće podatke: tvrtku
odnosno naziv pravne osobe, ­njezino sjedište i matični broj.

Evidencija pravomoćnih odluka sadrži: naziv suda
odnosno upravnog tijela koje su sankciju izrekle, broj i datum odluke, datum
pravomoćnosti, zakonski naziv prekršaja, datum poči­nje­nja prekršaja, koji je
zakon primije­njen i koje odredbe zakona, vrsta prekršajne sankcije koja je
izrečena s naznakom ­njezina traja­nja i djelova­nje izvanrednih pravnih
lijekova.

UPIS
PODATAKA U EVIDENCIJU

Članak
7.

Upis
podataka u evidenciju obav­lja se na teme­lju podataka iz pravomoćnih odluka
sudova i upravnih tijela kojima su osobama izrečene prekršajne sankcije
propisane zakonom.

Članak
8.

Podatke
koji se upisuju u evidenciju dostav­ljaju Ministarstvu prvostupa­njski sudovi i
upravna tijela koja odlučuju u prekršaj­nom postupku.

Sudovi
i upravna tijela iz st. 1. ovog članka kojima je omo­gućen uvid u evidenciju
putem elektroničkih sredstava komunikacije na da­ljinu, neposredno upisuju u
evidenciju podatke iz st. 1. ovog članka i odgovaraju za točnost upisanih
podataka.

Sud ili
upravno tijelo iz stavka 1. ovoga članka koji nema omogućen neposredan uvid u
evidenciju mora poslati podatke koji se upisuju u evidenciju najkasnije u roku
od 15 dana od dana pravomoćnosti odluke na obrascima br. 1  ili 2 koji su tiskani uz ovaj Pravilnik i ­nje­gov
su sastavni dio.

Članak
9.

Svi
podaci uneseni u računalo moraju imati dvije sigurnosne kopije od kojih jedna
mora biti na prijenosnom magnetnom mediju i osigurana na odgovarajući način.

Sigurnosne
kopije se pripremaju najma­nje jedanput dnevno.

DAVANJE
PODATAKA IZ EVIDENCIJE

Članak
10.

Evidencija
i spisi na teme­lju kojih se podaci upisuju u evidenciju jest službena tajna.
Podaci iz evidencije smiju se dati samo tijelima nadležnim za vođe­nje prekršajnog
postupka.

Podaci
iz evidencije ne izdaju se građanima.

Članak
11.

Obrasci
zahtjeva kojim tijela iz članka 10. traže izvadak podataka iz evidencije
(obrazac br. 3 i 4), tiskani su uz ovaj Pravil­nik i ­nje­gov su sastavni dio.

Ako
Ministarstvo utvrdi da je zahtjev nejasan ili nepotpun, pozvat će podnosite­lja
da zahtjev u određenom roku objasni ili nadopuni.

Ako
podnosite­lj ne postupi u skladu s navedenim pozivom, Ministarstvo će zahtjev
odbaciti.

Članak
12.

Sudovima
i upravnim tijelima koja vode prekršajni postupak može se omogućiti uvid u
evidenciju putem elektroničkih sredstava komunikacije na da­ljinu.

Tijelima
iz st. 1. ovog članka omogućit će se uvid u evidenciju o sankcijama izrečenim
za one vrste prekršaja za koje su nadležni voditi prekršajni postupak.

BRISANJE
PODATAKA IZ EVIDENCIJE

Članak 13.

Podaci upisani u evidenciju brišu se:

1. kada po sili zakona nastupi rehabilitacija,

2. na teme­lju pravomoćnog rješe­nja suda o
rehabilitaciji, odnosno brisa­nju pravomoćne odluke,

3. na teme­lju pravomoćnog rješe­nja suda kojim se
briše upis u kaznenim evidencijama,

4. nakon što Ministarstvo provjerom u svojoj
evidenciji utvrdi da nakon proteka rehabilitacijskog roka počinite­lj nije kaž­njen
za novi prekršaj.

O brisa­nju pravomoćne odluke iz evidencije načinit će
se zabi­lješka u sustavu za EOP.

Članak 14.

Ministarstvo vodi rokovnik s podacima o odlukama koje
se brišu nakon proteka rokova određenih za brisa­nje rješe­nja po zakonu.

Članak 15.

Podaci o brisanim odlukama ili odlukama koje se po
zakonu smatraju brisanim ne daju se nikome na uvid.

U izvadcima iz evidencije i uvjere­njima ne navode se
podaci o brisanoj odluci ili odluci koja se po zakonu smatra brisanom.

Članak 16.

Ovaj Pravilnik stupa na snagu osmoga dana od dana objave
u »Narodnim novinama«.

Klasa: 703-01/03-01/75
Urbroj: 514-04-03-01-1
Zagreb, 5. rujna 2003.

Ministrica
**Ingrid Antičević Marinović**, v. r.

![](dodatni/375819.gif)
![](dodatni/375820.gif)
![](dodatni/375821.gif)
![](dodatni/375822.gif)

Pravilnik, NN 144/2003-2106